Primarul municipiului Botoșani scapă de măsura controlului judiciar / E trimis în judecată de DNA pentru obținerea de foloase necuvenite
Magistrații Tribunalului Botoșani au dispus revocarea măsurii controlului judiciar în cazul primarului municipiului Botoșani, Cosmin Andrei, anunță Agenția de presă Rador, care citează Radio Iași.
Edilul a fost trimis în judecată de procurorii anticorupţie pentru obţinere de foloase necuvenite în urma folosirii unor informaţii ce nu sunt destinate publicităţii. El este acuzat că, în urmă cu trei ani, a furnizat lista cu subiectele de concurs unei candidate la postul de consilier în cadrul Primăriei, demers în urma căruia persoana respectivă a ocupat fraudulos funcţia.
Cosmin Andrei a fost plasat sub control judiciar în data de 2 februarie, în urma unor percheziții domiciliare efectuate de procurorii DNA, iar pe 8 aprilie, a fost trimis în judecată de procurorii DNA.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank